पोखरा (कास्की), ७ माघ । प्रदेश नम्बर ४ अन्तर्गत मनाङबाट प्रदेशसभा (ख)मा निर्वाचित स्वतन्त्र सांसद् दीपक मनाङे नामले चिनिने राजीव गुरुङ प्रदेशसभा सदस्यको सपथ ग्रहणमा उपस्थित भएनन् । फौजदारी मुद्दामा दोषी ठहर गर्दै पनरावेदन अदालत पाटन पक्राउ गर्ने आदेश दिएसँगै उनी फरार छन् ।
प्रदेशसभा सदस्यको सपथ नलिँदै उनी ज्यानमुद्दामा दोषी ठहर भएपछि उनले सपथ लिन पाएनन् । प्रदेश ४ का सांसद्को पद तथा गोपनियताको सपथ ग्रहण कार्यक्रम पोखरामा आइतबार सकिएको छ । तर शपथ मनाङे नआएको जिल्ला प्रहरी कार्यालयका प्रमुख एसपी अशोक सिहंले जानकारी दिए । प्रदेश प्रमुख बाबुराम कुँवरले आइतबार बिहान पदभार ग्रहण गरेलगत्तै सपथ ग्रहणको कार्यक्रम भएको थियो ।